Lu Xun-litteraturkunstprisen

Lu Xun-litteraturkunstprisen (kinesisk: 鲁迅文学奖) er en litteraturpris som deles ut av Den kinesiske forfatterforening. Den er ment å skulle fremme korte og middels lange romaner,  noveller, dikt, prosa og arbeider innen litteraturkritikk. Prisen har blitt delt ut hvert tredje år siden 1995.

Prisen er oppkalt etter Lu Xun, som ble ansett som den største og mest innflytelserike kinesiske forfatteren og samfunnskritikeren i første del av 1900-tallet. Han var en forkjemper for litteratur skrevet på kinesisk talespråk, og med brodd mot Kinas konfucianske tradisjon, og hans kritikk hadde stor innflytelse innen ny kultur-bevegelsen og fjerde mai-bevegelsen.

Eksterne lenker

 http://www.chinawriter.com.cn/zx/2007/2007-12-03/781.html
 https://web.archive.org/web/20110707050131/http://www.nanning.china.org.cn/english/NM-e/119135.htm

Litteraturpriser
Kinesisk litteratur
Utmerkelser etablert i 1995
Kina